# Daniel Noboa

Daniel Roy Gilchrist Noboa Azín, més conegut com a Daniel Noboa (Miami, 30 de novembre de 1987) és un administrador, empresari i polític ecuato-estatunidenc. És l'actual president de la República de l'Equador des del 23 de novembre de 2023. És membre del moviment polític Acció Democràtica Nacional.
Va ser membre de l'assemblea nacional de l'Equador entre 2021 i 2023, pel moviment Equatorià Unit. El 15 d'octubre de 2023, va guanyar la presidència a les eleccions anticipades per al període 2023-2025, completant així la legislatura presidencial que Guillermo Lasso deixà inconclusa mitjançant el procediment de la mort creuada. Amb trenta-cinc anys d'edat, Noboa és el segon president més jove en la història del país i el més jove electe per vot popular.

## Biografia

Daniel Roy Gilchrist Noboa Azín va néixer el 30 de novembre de 1987, a Miami. És fill d'Álvaro Noboa, l'home més ric de l'Equador i candidat presidencial per cinc vegades; i de la doctora Annabella Azín.
Gràcies a la fortuna de la seva família, als divuit anys, va fundar la seva pròpia empresa, DNA Entertainment Group, dedicada a l'organització d'esdeveniments. Després d'estudiar l'Escola de Negocis Stern de la Universitat de Nova York, va obtenir el títol en Administració de Negocis el 2010. Posteriorment, va ingressar a l'empresa familiar, la Corporació Noboa, assumint diversos càrrecs entre 2010 i 2018.
En 2019, va obtenir el mestratge en Administració de Negocis, en la Kellogg School of Managment. Més endavant va fer un màster en gestió pública. a la Universitat Harvard.
El 2022, obtindria un màster en Comunicació Política i Governança Estratègica per la Universitat George Washington.

### President d'Equador

Es va presentar com a presidenciable a les eleccions presidencials de l'Equador de 2023, i finalment fou escollit President de l'Equador el 15 d'octubre del mateix any en segona volta.
Noboa va començar el mandat amb una popularitat per sobre del 70%. Va liderar una ofensiva militar contra la criminalitat enmig del caos protagonitzat per les bandes de carrer, motins a les presons i atacs a policies i civils, les forces de seguretat del país van afirmar haver reprès control de les presons i reduint els homicidis, però les bandes de carrer van incrementar el seu desafiament al Govern i va pujar la pobresa i la desocupació, patint apagades de 16 hores durant quatre mesos, baixant la popularitat del president.
Es va presentar a la reelecció a les eleccions presidencials de l'Equador de 2025, i passà a la segona volta, contra Luisa González de Moviment Revolució Ciutadana, repetint la segona volta de 2023.

## Referències

* ↑ «Elecciones en Ecuador: el empresario Daniel Noboa será el presidente más joven del país tras ganar a la abogada correísta Luisa González». BBC Mundo, 15-10-2023. [Consulta: 15 octubre 2023].
* ↑ «Los patrimonios de los candidatos a la Presidencia: desde 43 mil dólares hasta los 30 millones de dólares» (en castellà). www.vistazo.com. [Consulta: 7 setembre 2023].
* 1 2 3 «Daniel Noboa anuncia su candidatura a la presidencia: "Soy un hombre de proyectos que no se rinde"» (en castellà). www.vistazo.com. [Consulta: 31 maig 2023].
* ↑ Redacción. «Elecciones Ecuador 2023: Daniel Noboa Azín buscará por primera vez la Presidencia de Ecuador, que su padre Álvaro Noboa no logró en cinco intentos» (en castellà). www.ecuavisa.com, 24-05-2023. [Consulta: 31 maig 2023].
* ↑ «Daniel Roy Noboa Azin». www.radiografiapolitica.org. Arxivat de l'original el 2023-10-07. [Consulta: 31 maig 2023].
* ↑ «¿Quién es Daniel Noboa?». El Comercio, 25-05-2023. [Consulta: 31 maig 2023].
* 1 2 «Elecciones en Ecuador: el empresario Daniel Noboa será el presidente más joven del país tras ganar a la abogada correísta Luisa González». BBC Mundo, 15-10-2023. [Consulta: 15 octubre 2023].
* ↑ Austin, Anastasia. «Ecuador enfrenta una tarea complicada en su guerra contra las pandillas» (en castellà). Insight Crime, 19-01-2024. [Consulta: 10 febrer 2025].
* ↑ «Noboa y González se disputarán la presidencia de Ecuador tras una ajustada primera vuelta» (en castellà). El Pais, 10-02-2025. [Consulta: 10 febrer 2025].